ทอนซิลบวมมาเป็นปีเเล้ว เเล้วสองสามวันนี้ รู้สึกเจ็บคอ มีไข้บางๆ ทอนซิลเริ่มเหมือนจะมีหนองต้องไปหามั้ยครับ
สวัสดีค่ะ อาการเจ็บคอดังกล่าวมาอาจเกิดจากทอนซิลอักเสบและมีหนอง การวินิจฉัยอื่นๆเช่นคออักเสบจากเชื้อไวรัสหรือแบคทีเรีย ไซนัสอักเสบต่อมทอนซิลอักเสบเป็นโรคการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูงการรักษาคือการรับประทานยาฆ่าเชื้อ ยาแก้ไอ และยารักษาตามอาการอื่นๆ ตอนนี้แนะนำว่าถ้ายังไอมาก ไข้สูง เจ็บคอ กินได้น้อย ควรไปพบแพทย์เพื่อตรวจร่างกายถ้าพบว่าเป็นต่อมทอนซิลอักเสบจริง จะได้รับยาฆ่าเชื้อ ยาแก้ไอ ควรกินยาฆ่าเชื้อให้ครบเพื่อป้องกันการดื้อยาการดูแลตัวเองเบื้องต้น ควรดื่มน้ำมากๆ งดการใช้เสียง รับประทานอาหารอ่อนๆและสุกสะอาด